Errege Kristauen alkazarra

Errege Kristauen alkazarra, Espainiako Kordoba hirian dagoen alkazar bat da, Andaluziako Kordobako probintzian. Guadalquivir ibaiaren bazterrean dago. Aurrez, Antzinaroan castellum bat zegoen, gerora, Kordobako Kalifa-herriaren garaian alkazar batek ordezkatu zuen, eta ondoren, Almohade dinastiaten garaian alkazaba batez. 1328an Alfontso XI.a Gaztelakoaren garaian, zaharberritua izan zen. Errege-erregina Katolikoak bertan bizitako azken monarkak izan ziren, bereziki Granadako gerraren ondorioz, izan ere, Boabdil bera bertan preso egon zen, azkenean gaztelarrekiko menpekotasuna onartu eta askatu zuten arte.